HVS handil okkara á Hálsi hevur tørv á einum goymslufólki, so kundar okkara framhaldandi kunnu fáa eina góða tænastu. Starvið sum goymslufólk er eitt avbjóðandi starv, tí tað góða goymslufólkið kennir týdningin av at verða bindilið millum sølufólkini og kundan. Uttan dugnalig og álítandi goymslufólk ber ikki til hjá okkum at halda áfram at verða fremsti HVS veitari í Føroyum. Vit síggja fyri okkum, at rætti umsøkjarin er ein, sum skilir týdningin av góðari kundarøkt. Tú má megna at avgreiða kundar okkara sjálvstøðugt. At tú hevur royndir innan HVS ella Navision er sjálvsagt ein fyrimunur, men ikki eitt krav. Eisini er gott, um tú hevur loyvi at koyra stóran lastbil og trukk, men tað er ikki eitt krav. Vit læra teg sjálvt sagt alt tað, sum tú hevur tørv á at duga. Afturfyri so bjóða vit eitt starv við nógvum dugnaligum starvsfelagum, sum eru førir fyri at hjálpa tær fakliga, tá ið á stendur. Starvið fer uttan iva at avbjóða teg, og hevur tú hugin og áræði, so eru nógvir møguleikar hjá Mariu Poulsen til at fáa nýggjar og enn størri avbjóðingar sum frá líður. Tað rætta goymslufólkið fær eina løn og setunartreytir, sum svara til førleikarnar. Um tú vil vita meira, so er tú vælkomin at ringja til Kjartan á Dul á tlf 71 20 00 fyri at hoyra nærri um størvini. Starvið verður sett, so skjótt tann rætti søkir, og umsóknir kunnu sendast til kd @ mp. fo Hagtøl-Farspor við hagtølum hjálpa heimasíðueigarum at skilja, hvussu vitjandi samvirka við heimasíður við at savna og geva dulnevndar upplýsingar. Marknaðarførsla-Farspor við marknaðarførslu verða brúkt til at fylgja slóðini hjá vitjandi tvørtur um heimasíður. Endamálið er at vísa lýsingar, sum eru viðkomandi fyri einstaka brúkaran og harvið virðismiklari fyri útgevarar og triðjaparts lýsarar.